Gewilde Elandré sing op 'tuisdorp' | News24
Gewilde Elandré sing op 'tuisdorp'
;Elandre Schwartz, een van Suid-Afrika se mees in-aanvraag jong sangers vir lewendige optredes, is eersdaags op sy tuisdorp Despatch te hoor. Foto:VERSKAF
Despatch is die plek wat hy noem as hy van "huistoe" praat. En dié 21-jarige sangsensasie om eersdaags "huistoe" waar hy in sy Alma Mater se skoolsaal gaan optree op 24 Februarie om 19:00.
Dit was met sy verwerking van Josh Turner se "My Man" op You Tube, wat Elandré onmiddellik kitsroem geniet het. Toe kom sy manier van Bruce Springsteen se "Tougher Than The Rest". Hoendervleis-aangrypend-mooi. So-ook is Elandré se "Stilte voor die Storm" 'n Afrikaanse lied wat die hartsnare diep raak.
Sy lank-verwagte debuut-album met die titel "Kleindorp-dromer" is na maande van harde werk, nou landwyd op musiekwinkels se rakke beskikbaar.
"Hierdie is gróót. Dis 'n droom wat ek al baie lank droom," sê Elandré.
"Nou is dit vir my 'n surrealistiese ervaring. Amper asof my hart en brein dit nie als op een slag kan inneem nie.
"Ek is innig dankbaar vir elkeen wat 'n rol gespeel het om my op hierdie koers te bring. Ek dra die album aan elkeen van hulle op. Bowenal, aan die Een waarsonder nie een van ons sou kon doen wat ons doen nie. Soos die lirieke van die laaste snit op die album sê, Onthou jou lig en Wie se kind jy is."
Die album het 13 snitte in Afrikaans en Engels en bring die gevoel van 'n vrygees. Dit is patrioties, selfondersoekend, poëties en romanties. Op dié album word die ritmes aangedraai in "Afrikaans sal bly", "Honderd duisend maal" en "Plek sonder naam". Daar is ook rustiger snitte, country en 'n goeie dosis rock op sy debuut album.
Elandré is op 24 Februarie om 19:00 te sien in Hoërskool Despatch se skoolsaal. Kaartjies is R100/R80 vir bespreekte plekke en R50 vir onbespreekte plekke. Kaartjies en besprekings is by Klinicare Despatch. Vir meer inligting bel Kosie Smit by 082 875 6911.